
 DR.30.4.2008 

 

90 

Dato' Abd. Rahman Dahlan [Kota Belud]:  Minta laluan. 

Tuan Yang di-Pertua:  Kalau hendak bagi laluan. 

Datin Seri Dr. Wan Azizah Wan Ismail [Permatang Pauh]:  Saya jawab 
Terengganu. 

Tuan Yang di-Pertua:  Jawab Terengganu dahulu. 

Datin Seri Dr. Wan Azizah Wan Ismail [Permatang Pauh]:  Terima kasih Tuan 
Yang di-Pertua, memberikan saya peringatan kerana saya tidak ada figurenya tetapi 
pointnya ialah pembaziran.  Pointnya yang saya diberitahu bahawa masjid itu telah 
dibelanjakan dengan begitu banyak tidak boleh ditakrifkan sebagai sebuah masjid kerana 
tidak ada qariah.  Kalau hendak pergi ke masjid itu saya difahamkan kena naik bot.  RM17, 
tambang itu betul.  Saya diberitahu RM17 untuk menunaikan ibadah di situ.  Jadi saya 
hendak katakan dalam point pembaziran... 

Dato' Abd. Rahman Dahlan [Kota Belud]:  Minta Penjelasan. 

Tuan Yang di-Pertua:  Yang Berhormat bagi Kota Belud minta penjelasan. 

Datin Seri Dr. Wan Azizah Wan Ismail [Permatang Pauh]:  Point pembaziran ini, 
inilah yang hendak ditunjukkan sebagai satu contoh.  Sila Yang Berhormat bagi Kota Belud. 

Dato' Abd. Rahman Dahlan [Kota Belud]:  Terima kasih Yang Berhormat bagi 
Permatang Pauh.  Saya cuma ingin bertanya mengenai masjid ini.  Yang Berhormat berkata 
masjid ini membazir, rasuah, harga terlalu tinggi dan sebagainya.  Saya ingin meminta 
penjelasan kepada Yang Berhormat bagi Permatang Pauh, Ketua Pembangkang, apakah 
dengan kemenangan 2/3 di Terengganu oleh Barisan Nasional bermakna rakyat 
Terengganu mahukan masjid ini dan menyokong tindakan kerajaan membina masjid ini, 
terima kasih. 

Datin Seri Dr. Wan Azizah Wan Ismail [Permatang Pauh]:  Itu keputusan pilihan 
raya.  Saya bercakap tentang masjid.  Kalau ditakrifkan kata masjid itu tidak boleh 
dikatakan sebagai masjid dan asas pembinaan masjid itu adalah untuk pelancongan.  Itu 
yang saya hendak. Tuan Yang di-Pertua, saya telah diberitahu bahawa arah kiblat pun telah 
dikeluar 6 degree... 

Dr. P. Ramasamy [Batu Kawan]:  Penjelasan. 

Datin Seri Dr. Wan Azizah Wan Ismail [Permatang Pauh]:  Sila Yang 
Berhormat. 

Dr. P. Ramasamy [Batu Kawan]:  Tuan Yang di-Pertua, Yang Berhormat bagi 
Permatang Pauh, apa yang saya dengar daripada ucapan Yang Berhormat bagi Permatang 
Pauh ialah satu jurang yang begitu besar antara retorika dengan realiti di Malaysia.  
Pembangunan yang tidak seimbang, pembangunan yang mengakibatkan pembaziran yang 
keterlaluan, maka konsep sustainable development ini tidak wujud, misalnya di kawasan 
saya di Batu Kawan, tanah yang luas boleh didapati di kawasan saya di Batu Kawan.  
Malangnya orang tempatan ini tidak ada rumah, tidak ada kawasan untuk memelihara 
lembu-lembu, ayam dan sebagainya, tidak ada sekolah, tidak ada tempat ibadah.  Inilah 
pembangunan yang telah dilakukan selama 20 tahun atau 30 tahun khususnya di Batu 
Kawan.  Nampaknya bahawa apa yang dapat kita bayangkan dalam ucapan Yang 
Berhormat bagi Permatang Pauh ialah bahawa retorika jugalah yang diberikan perhatian, 
tetapi realitinya adalah sesuatu yang sangat-sangat berbeza, terima kasih. 

Datin Seri Dr. Wan Azizah Wan Ismail [Permatang Pauh]:  Terima kasih Tuan 
Yang di-Pertua... 

Tuan Yang di-Pertua:  Yang Berhormat bagi Permatang Pauh, saya memohon 
maaf kerana masa kita sudah sampai 5.30 petang.  Jadi hujah Yang Berhormat Permatang 
Pauh boleh disambung pada hari Isnin, 5 haribulan.  Ahli-ahli Yang Berhormat Mesyuarat 
Dewan pada hari ini ditangguhkan sehingga jam 10.00 pagi hari Isnin 5 Mei 2008.  
Mesyuarat ditangguhkan. 

Dewan ditangguhkan pada pukul 5.30 petang.



90. Dato' Abd. Rahman Dahlan [Kota Belud]: Minta laluan. Tuan Yang di-Pertua: Kalau hendak bagi laluan. Datin Seri Dr. Wan Azizah Wan Ismail [Permatang Pauh]: Saya jawab Terengganu. Tuan Yang di-Pertua: Jawab Terengganu dahulu. Datin Seri Dr. Wan Azizah Wan Ismail [Permatang Pauh]: Terima kasih Tuan Yang di-Pertua, memberikan saya peringatan kerana saya tidak ada figurenya tetapi pointnya ialah pembaziran. Pointnya yang saya diberitahu bahawa masjid itu telah dibelanjakan dengan begitu banyak tidak boleh ditakrifkan sebagai sebuah masjid kerana tidak ada qariah. Kalau hendak pergi ke masjid itu saya difahamkan kena naik bot. RM17, tambang itu betul. Saya diberitahu RM17 untuk menunaikan ibadah di situ. Jadi saya hendak katakan dalam point pembaziran... Dato' Abd. Rahman Dahlan [Kota Belud]: Minta Penjelasan. Tuan Yang di-Pertua: Yang Berhormat bagi Kota Belud minta penjelasan. Datin Seri Dr. Wan Azizah Wan Ismail [Permatang Pauh]: Point pembaziran ini, inilah yang hendak ditunjukkan sebagai satu contoh. Sila Yang Berhormat bagi Kota Belud. Dato' Abd. Rahman Dahlan [Kota Belud]: Terima kasih Yang Berhormat bagi Permatang Pauh. Saya cuma ingin bertanya mengenai masjid ini. Yang Berhormat berkata masjid ini membazir, rasuah, harga terlalu tinggi dan sebagainya. Saya ingin meminta penjelasan kepada Yang Berhormat bagi Permatang Pauh, Ketua Pembangkang, apakah dengan kemenangan 2/3 di Terengganu oleh Barisan Nasional bermakna rakyat Terengganu mahukan masjid ini dan menyokong tindakan kerajaan membina masjid ini, terima kasih. Datin Seri Dr. Wan Azizah Wan Ismail [Permatang Pauh]: Itu keputusan pilihan raya. Saya bercakap tentang masjid. Kalau ditakrifkan kata masjid itu tidak boleh dikatakan sebagai masjid dan asas pembinaan masjid itu adalah untuk pelancongan. Itu yang saya hendak. Tuan Yang di-Pertua, saya telah diberitahu bahawa arah kiblat pun telah dikeluar 6 degree... Dr. P. Ramasamy [Batu Kawan]: Penjelasan. Datin Seri Dr. Wan Azizah Wan Ismail [Permatang Pauh]: Sila Yang Berhormat. Dr. P. Ramasamy [Batu Kawan]: Tuan Yang di-Pertua, Yang Berhormat bagi Permatang Pauh, apa yang saya dengar daripada ucapan Yang Berhormat bagi Permatang Pauh ialah satu jurang yang begitu besar antara retorika dengan realiti di Malaysia. Pembangunan yang tidak seimbang, pembangunan yang mengakibatkan pembaziran yang keterlaluan, maka konsep sustainable development ini tidak wujud, misalnya di kawasan saya di Batu Kawan, tanah yang luas boleh didapati di kawasan saya di Batu Kawan. Malangnya orang tempatan ini tidak ada rumah, tidak ada kawasan untuk memelihara lembu-lembu, ayam dan sebagainya, tidak ada sekolah, tidak ada tempat ibadah. Inilah pembangunan yang telah dilakukan selama 20 tahun atau 30 tahun khususnya di Batu Kawan. Nampaknya bahawa apa yang dapat kita bayangkan dalam ucapan Yang Berhormat bagi Permatang Pauh ialah bahawa retorika jugalah yang diberikan perhatian, tetapi realitinya adalah sesuatu yang sangat-sangat berbeza, terima kasih. Datin Seri Dr. Wan Azizah Wan Ismail [Permatang Pauh]: Terima kasih Tuan Yang di-Pertua... Tuan Yang di-Pertua: Yang Berhormat bagi Permatang Pauh, saya memohon maaf kerana masa kita sudah sampai 5.30 petang. Jadi hujah Yang Berhormat Permatang Pauh boleh disambung pada hari Isnin, 5 haribulan. Ahli-ahli Yang Berhormat Mesyuarat Dewan pada hari ini ditangguhkan sehingga jam 10.00 pagi hari Isnin 5 Mei 2008. Mesyuarat ditangguhkan. Dewan ditangguhkan pada pukul 5.30 petang.